39. schôdza NR SR - 9.deň - B. popoludní
Dátum: 2025-09-23
Poslanec: Šrobová, Veronika (PS)
Druh vystúpenia: Vystúpenie v rozprave

Ďakujem veľmi pekne. Dobrý večer vážení kolegovia, vážená kolegyňa. Bolo tu už teda povedaného toho mnoho za tie dni počas rokovania o konsolidačnom balíku, ale fakty sú teda jasné, predstavili ste nám návrh konsolidovania, ktorým plánujete teda ďalšie ožobračovanie občanov vo výške 1,4 miliardy. Nepredstavili ste zatiaľ plán, ako bude štát šetriť na sebe, máte tam stále nejakú takú vatu 1,3 miliardy eur, ktorú ste nepredstavili a to sú fakty. Že ja by som sa tu spýtala napríklad pána spravodajcu, ale nie je tu. Nevadí. Ja vás vidím tam, že ste áno. Tak je tam niečo už také načrtnuté, že na čom by chcel šetriť štát, ale k tomu sa neskôr teda dostanem. Opozícia vám tu dala návody, ako na toto šetrenie, takisto odborníci a odborníčky, takisto aj odbory dokonca ja som si to prečítala, nie je to vôbec také ťažké, keby ste podľa toho šli a ešte sa za občanov chcem spýtať, kde sú tie ušetrené miliardy eur za posledné dve konsolidácie. Stále sme nepočuli vysvetlenie, že kde sa teda stratili tieto miliardy eur, ale v týchto chvíľach na slovenských námestiach boli desaťtisíce ľudí, ktorí vám prišli vyhlásiť nesúhlas s tým ďalším ožobračovaním v devätnástich mestách na Slovensku. Takže my sme s vami a vždy budeme aj, aj s vami, milí občania a dostaňme sa teda k tomu nejakému tomu návodu, aký by si mala táto vláda, ešte stále veríme tomu, že, že si ho vezme, keď ich tu bolo predstavených mnoho aj napriek tomu idete opäť brať tie peniaze od zodpovedných pracujúcich ľudí, ktorí si tu platia čestne dane, ktorí tu pracujú. Dnes sme sa dozvedeli, že opäť ďalšie zdaňovanie poistiek, áno, teda že ďalšie. Zodpovední ľudia budú vlastne trpieť za to, že, že sú zodpovední a poistia si napríklad svoj majetok. No ale výdavky na prevádzku štátu napríklad na štátne IT, na predražené nákupy na úradoch, na štátnych agentúrach a na rôznych projektoch stále neklesajú, ale naopak iba rastú. A v posledných mesiacoch sme napríklad boli svedkami veľkolepých osláv, pompéznych podujatí pri rôznych výročiach a sviatkoch, ktoré stály milióny eur. Jedna pozvánka na takéto podujatie, ktorú som dostala do schránky, vyzerala ako diplom Matúšovi Šutajovi Eštokovi, svietilo na nej len jeho meno minulý týždeň. Takže takýto egotriping pána ministra za státisíce eur daňových poplatníkov. A ja sa preto pýtam vlády za občanov, bude vláda aj naďalej organizovať takéto drahé oslavy sviatkov, zatiaľ čo poctiví ľudia budú počas týchto sviatkov pracovať, aby vám zaplatili konsolidáciu, ktorú neviete urobiť poriadne? Ja sa vás to naozaj pýtam, lebo čachrujete a machrujete s tými sviatkami, aj teraz sme sa dozvedeli, že teda rusínske Vianoce sa rušiť nebudú, ale teda 15. septembra budúci rok áno. A teda aby toho nebolo málo, vláda priznala, že v tej sume 1,3 miliardy eur, o ktorej tvrdí, že predstavuje budúcu úsporu štátu, je nejako zahrnutá aj energopomoc z Európskej únie. Takže túto čiastku plánujú, že zaplatí Európska únia budúci rok. To znamená, že naozajstné šetrenie štátu je naplánované len na veľmi malú časť tej konsolidácie, ktorá tu dopadne na všetkých občanov. A pozrime sa teda na čísla. Slovensko od vstupu do Európskej únie získalo viac ako 30 miliárd eur z eurofondov. To sú prostriedky, ktoré mali pomôcť zmodernizovať stavby, zatepliť školy, nemocnice, domácnosti, znížiť energetickú náročnosť budov, zlepšiť infraštruktúru. V Európskej únii sme 20 rokov, posledných 20 rokov tu 14 rokov vládli vlády Roberta Fica, ktoré nevedeli efektívne čerpať eurofondy. Také sú fakty, také sú čísla. Napriek tomu v aktuálnom programovom období, kde je pripravených viac ako 12 miliárd eur, Slovensko vyčerpalo len okolo jednej miliardy eur. Konkrétne 1,17. To je 1 miliarda 170 miliónov eur ku koncu júla 2025, aby som bola presná. Čo je menej ako 10 % pripravených zdrojov a medzitým štát už minul na plošnú pomoc s cenami energií 4 miliardy eur z peňazí daňových poplatníkov slovenských. To znamená. Máme veľké množstvo prostriedkov, ktoré by mohli byť, ktoré by mohli systematicky riešiť energetickú efektívnosť. Zateplenie budov, udržateľné vykurovanie, ktoré sú často udržateľné riešenia namiesto dočasnej pomoci. No vláda ich čerpá pomaly, niektoré prostriedky nevyužije včas alebo ani vôbec. Takže napríklad tu by ste si, tu by ste si mohli zobrať z tohto nejakú inšpiráciu. Takže toto čo predvádzate vy, za mňa nie je konsolidácia a je to len ďalšia ukážka toho, ako vláda nekonsoliduje absolútne sama na sebe, a že namiesto zodpovedných riešení volí cestu najjednoduchšiu, a to že preniesla bremená na všetkých pracujúcich poctivých ľudí. Ale čo chceme od vlády, čo nevie šetriť ani v malom, nevie to teda ani vo veľkom. Nejaká štandardná rodina na Slovensku by vám to ukázala, aká to je hospodáriť potom po tých drastických zásahoch do ich peňaženiek. Ja na záver poviem, že už sa naozaj nemáte na čo vyhovárať. Návody na spravodlivú konsolidáciu ste dostali, urobte to, prosím, poriadne a vám naozaj vôbec nevadí, že proste sa nemáte čím chváliť akože je to, je to maximálne trápne. Naozaj tuto pred prázdnym plénom ešte poviem teda občanom. Áno, že, že pracovná doba poslancov je napríklad do 20. hodiny, ale teda pomaly tu už nikto nie je. Ja verím, že teda občania tejto krajiny dostanú odpovede od vlády a dostanú aj spravodlivú konsolidáciu, ktorá nebude ožobračovať všetkých nás ďalej a naše deti. Ďakujem veľmi pekne a budeme tu, kým bude treba. Ďakujem.